เสือ ทองราชา เฉือน "พล ศรีราชา" 4-3 เฟรม ผ่านเข้ารอบ 16 คน วีป-เติ้ล-ป้อม-โฟน ยังอยู่ครบ ........ ศึกสอยคิว "PJ SangSom 6 Red Open 2017" สนามที่ 4 ณ PJ สนุกเกอร์ คลับ วันที่ 22 ต.ค. ศึกสอยคิวแสงโสมสนามที่ 4 รอบ 32 คน วันนี้ คู่เอกอยู่ที่ "เสือ ทองราชา" ดวลกับ "พล ศรีราชา" ผลปรากฏว่าต้องสู้กันถึงเฟรมตัดสิน และเป็นเสือที่ซิวชัยได้หวุดหวิด 4-3 เฟรม ผ่านเข้ารอบ 16 คนต่อไป ส่วนมือดีๆยังอยู่ในเส้นทางล่าแชมป์กันถ้วนหน้าไม่ว่าจะเป็น "วีป เอเซีย", "เติ้ล โคราช" และ 2 อาจารย์-ลูกศิษย์ "ป้อม-โฟน เนวาด้า" ซึ่งวันพรุ่งนี้ (23 ต.ค.) จะเป็นการแข่งขันในรอบ 16 คน แล้วต่อด้วยรอบ 8 คนทันที ผู้ชมทางบ้านติดตามรับชมจาก SnookerSociety ที่จะแชร์จากเพจ SangSom 6 Red เช่นเคย ..... เรื่อง : แอดฯชัช ภาพ : แบงค์ แสงโสม